Rikunarita-ORG/Wikinium huggingface dataset:
# Binomická nomenklatúra

**Binomická nomenklatúra** alebo **binominálna nomenklatúra** je systém pomenovania rastlinných a živočíšnych druhov dvoma menami, z ktorých prvé označuje rod, druhé druh; za nimi sa niekedy uvádza skratka autora pomenovania a prípadne rok.

Binomickú nomenklatúru v taxonómii zaviedol v roku 1753 Carl Linné v diele *Species plantarum*, je východiskovým dielom súčasnej vedeckej botanickej nomenklatúry. Jeho druhá práca *Systema naturae*, 10. vyd. z roku 1758, je východiskovým dielom súčasnej vedeckej zoologickej nomenklatúry.

## Externé odkazy

|  |  |
| --- | --- |
|  | Biologický portál |

* FILIT – zdroj, z ktorého pôvodne čerpal tento článok.
# Korzika

**Korzika**| Symboly |
| --- |
| **Vlajka** | **Znak** |
|   |
| Mapa |
|  |
| Poloha Korziky vo Francúzsku. |
| Administratíva |
| **Prefektúra:** | Ajaccio, Bastia |
| **Predseda regionálnej rady:** | Gilles Simeoni |
| **Departementy:** | Corse-du-Sud (2A) Haute-Corse (2B) |
| **Obvodov:** | 5 |
| **Kantónov:** | 52 |
| **Obcí:** | 360 |
| Štatistika |
| **Rozloha:** | 8 680 km² |
| **Počet obyvateľov:** | 260 196 obyv. (1999) |
| **Hustota zaľudnenia** | 30 obyv./km² |

Mapa Korziky
**Korzika** (franc. *(la) Corse*, korz. *Corsica*) je ostrov v Stredozemnom mori na sever od Sardínie, v rámci Francúzska má postavenie „Korzickej územnej správnej korporácie“, ktoré je takmer identické s postavením francúzskych administratívnych regiónov.

Korzika sa úplne bežne považuje za ďalší francúzsky región, hoci roku 1991 oficiálne prestala byť regiónom a stala sa „Korzickou územnou správnou korporáciou (v rámci Republiky)“, čím získala miernu autonómiu.

K Francúzsku bola Korzika pripojená roku 1768 a považuje sa za integrálnu súčasť tzv. Metropolitného Francúzska (čo je opak Zámorského Francúzska). Metropolitné Francúzsko bez Korziky sa neformálne nazýva „pevninské Francúzsko“.

## Obyvateľstvo

Obyvateľstvo tvoria väčšinou Korzičania (ľud italického pôvodu hovoriaci toskánskym, teda talianskym, dialektom). Keďže kedysi bohaté lesy boli vykynožené, živia sa turizmom, chovom oviec, prípadne pestovaním viniča, citrusov a olív na pobreží, a chovom rýb.

V hlavnom meste Ajaccio sa narodil Napoleon Bonaparte.

## Geografia

Od Sardínie Korziku delí Bonifácky prieliv. Korzika je veľmi hornatá (Monte Cinto, 2 710 m). Východné pobrežie je málo členité, západné viac (riasového typu). Hlavné mestá sú Ajaccio a Bastia.

## Referencie

## Iné projekty

Commons* Commons ponúka multimediálne súbory na tému **Korzika**

|  |  |
| --- | --- |
|  | Francúzsky portál |
# Azory

Pohľad zo satelitu
Azory
**Azory** alebo **Azorské ostrovy** (po portugalsky: *(Ilhas dos) Açores*) sú portugalské súostrovie a zámorské autonómne územie Portugalska umiestnené v strede Atlantického oceánu, okolo 1 500 km od Lisabonu a okolo 3 900 km od východného pobrežia Severnej Ameriky.

Je to významná turisticko-rekreačná oblasť veľkého dopravného významu (poloha na ceste z Európy do Ameriky, 3 letiská, stanica káblov).

Ostrovy sú sopečného pôvodu - s časťou pod vodou sú vysoké asi 4 000 m a pobrežia sú strmé. Aj preto sa dajú veľryby pozorovať v blízkosti ostrovov a nie je potrebné sa plaviť ďaleko na otvorené more. Časté sú zemetrasenia a výskyt minerálnych prameňov.

## Základné údaje

* ostrovy: je ich 12 s rozlohou 2 314 km²: São Miguel (je najväčší, 747 km²), Terceira, São Jorge, Fayal, Pico, Corvo, Flores, Santa Maria, Formigas (dva ostrovy), Graciosa, 9 z nich je obývaných.
* najvyšší vrch: Ponta do Pico (2 351 m n. m.)
* podnebie: subtropické morské, silné vetry
* obyvateľov: 256 000
* hlavné mestá (správa je rozdelená na všetky tri): Ponta Delgada, Angra do Heroísmo, Horta

## Dejiny

Ostrovy poznali už starovekí Feničania, od začiatku 14. storočia Janovčania a 1453 ich (neobývané) obsadili Portugalci.

Pohľad na stred ostrova São Miguel.
Voľne pohybujúci sa dobytok
## Referencie
# Scilly (Anglicko)

| Isles of Scilly |
| --- |
|  |
| Geografia |
| Postavenie: | Jednostupňový celok |
| Región: | South West England |
| Ceremoniálne grófstvo: | Cornwall |
| Rozloha: - Celkovo | 351. miesto 16.33 km² |
| Administratívne stredisko: | St Mary's |
| Kód ONS: | 15UH |
| Demografia |
| Počet obyvateľov: - Celkovo (2003 odh.) - Hustota obyvateľstva | 354. miesto 2 129 130 / km² |
| Etnicita: | 99.6% belochov |
| Politika |
| Council of the Isles of Scilly  |
| Vedenie: | Cllr. Mrs. Christine Savill  |
| Exekutíva: | Philip Hygate B.A., F.R.S.A.  |
| MP: | Andrew George |

Tresco, druhý najväčší ostrov súostrovia Scilly
Ostrovy **Scilly** (angl. Isles of Scilly, lokálne aj *Scillonia*) sú súostrovie v Anglicku pri pobreží Cornwallu. Administratívne je to jednostupňový celok.

## Iné projekty

Commons* Commons ponúka multimediálne súbory na tému **Scilly (Anglicko)**

|  |  |
| --- | --- |
|  | Britský portál |
# Ascension (ostrov)

|  |
| --- |
| **Ascension** |
|

|  |  |
| --- | --- |
|  |  |
| Vlajka
 | Znak
 |

 |
| Národné motto: nie je |
| Štátna hymna: God Save the King |
|  |
| **Miestny názov** |   |
|  • dlhý | Ascension Island |
|  • krátky | Ascension |
| **Hlavné mesto** | Georgetown 7°56′ j.š. 14°25′ z.d. |
| **Najväčšie mesto** | Georgetown |
| **Úradné jazyky** | Angličtina

  |
| **Štátne zriadenie** Kráľ Guvernér | Depedencia Karol III. Mark Capes |
| **Vznik** | 12. september 1922 |
| **Rozloha**  • celková  • voda (%) |   88 km² (219.)    km² ( %) |
| **Počet obyvateľov**  • odhad ([[]])  • hustota () |   880   10/km² |
| **Mena** | Svätohelenská libra (SHP) |
| **Časové pásmo**  • Letný čas | SČ (UTC) (UTC) |
| **Medzinárodný kód** | SH-AC |
| **Internetová doména** | .ac |
| **Smerové telefónne číslo** | +247 |
|  Interaktívna mapa |

**Ascension** je názov ostrova vulkanického pôvodu, ležiaceho asi 1 600 km od pobrežia Afriky v južnej časti Atlantiku. Ostrov s rozlohou 82 km² patrí Spojenému kráľovstvu ako súčasť Svätej Heleny. Najväčšie mesto je správne centrum Georgetown, ktoré má okolo 450 obyvateľov.

## Geológia

Ostrov je umiestnený nad Stredoatlantickým chrbátom, kde dochádza pohybu tektonických platní od seba, čo zapríčiňuje aj vulkanickú činnosť na ostrove. Sopka sa dvíha z dna v hĺbke 3 000 m až 858 m nad hladinu mora. Je posiata desiatkami parazitických kráterov, sústredených pozdĺž dvoch zlomových systémov. Aj keď priamo na ostrove od jeho objavenia nedošlo k žiadnej erupcii, bazaltové a trachytové horniny vyzerajú veľmi sviežo a nezvetrane.

## Využitie

Ostrov je populárnou destináciou hlavne pre vedcov zaoberajúcich sa evolúciou. Povrch je kamenistý, rastlinná vegetácia vystupuje iba lokálne. Anglickou vládou, tu však bol realizovaný projekt, pri ktorom sa pokúsili vedci ostrov zalesniť. Vedcom sa podarilo vytvoriť umelý dažďový prales, ktorý sa tu ujal pod názvom Green Mountain.

V roku 1982 počas vojny o Falklandy bolo letisko na ostrove použité ako základňa pre britskú R.A.F.

## Iné projekty

Commons* Commons ponúka multimediálne súbory na tému **ostrov Ascension**

## Externé odkazy

* www.volcano.si.edu – Ascensión na Global Volcanism Program (po anglicky)
# Cibuľa (stonka)

Sukňovitá cibuľa cibule šalotky (*Alium ascalonicum*).
**Cibuľa**  (lat. *bulbus*) je skrátená stonka (podcibulie) so zdužinatenými bázami listov. Cibuľu tvoria premenené listene, alebo dolné časti asimilačných lístov, ktorých horná časť odumrela a uschla. Cibuľa slúži ako viac-menej podzemný zásobný orgán.

## Rozdelenie

* sukňovitá cibuľa - tvoria ju bázy kruhovitých listov prisadajúcich na podcibulie, vonkajšie lístky, sú tenké a blanité (napr. cibuľa kuchynská)
* šupinová cibuľa - na kužeľovité podcibulie prisadajú dužinaté listy, ktoré sa strechovito kryjú (napr. ľalia).
* plná cibuľa - vzniká zdužinatením bázy jedného listu (napr. snežienka jarná)
* zložená cibuľa - na podcibulí vyrastá niekoľko samostatných cibuliek. Všetky sú obalené spoločnými suchými a blanitými šupinami (napr. cesnak kuchynský).

## Galéria

* Sukňovitá cibuľa druhu *Allium cepa*
* Cibuľa druhu *Allium porrum*
* Zložená cibuľa druhu *Allium sativum*
* Plná cibuľa snežienky elwesovej (*Galanthus elwesii*)

## Pozri aj

* stonka
# Linalool

|  |
| --- |
| Linalool |
| Linalool |
| **Všeobecné vlastnosti** |
| Sumárny vzorec | C10H18O |
| Synonymá | linalylalkohol, β-linalool, 3,7-dimetylokta-1,6-dién-3-ol |
| **Fyzikálne vlastnosti** |
| Molárna hmotnosť | 154,253 g/mol |
| Teplota topenia | −20 °C |
| Teplota varu | 199 °C |
| Hustota | 0,858 až 0,868 g/cm3 |
| Rozpustnosť | 1,589 g/dm3 (vo vode) |
| Teplota vzplanutia | 55 °C |
|

| **Bezpečnosť** |
| --- |
| NFPA 704 |
|
2
1
0

 |

 |
| **Ďalšie informácie** |
| Číslo CAS | 78-70-6 |
| Pokiaľ je to možné a bežné, používame jednotky sústavy SI. Ak nie je hore uvedené inak, údaje sú za normálnych podmienok.
  |
|

|  |  |
| --- | --- |
|  |  Chemický portál |

 |

**Linalool** (taktiež: **linalylalkohol**, **β-linalool**; systematický názov: **3,7-dimetylokta-1,6-dién-3-ol**) je terpénový alkohol, ktorý sa prirodzene vyskytuje v mnohých kvetoch a koreninových rastlinách. Vyskytuje sa ako dva enantioméry. Obidva z nich majú viacero využití, najmä pre ich príjemnú kvetinovú vôňu so štipkou štipľavosti.

## Výskyt v prírode

Linalool sa vyskytuje vo vyše 200 druhoch rastlín, najmä v tých z čeľade hluchavkovité (*Lamiaceae*), vavrínovité (*Lauraceae*) a rutovité (*Rutaceae*), ale taktiež v brezách a tiež v niektorých iných rastlinách, ktoré sa vyskytujú od tropického až po subpolárne podnebné pásmo.

## Enantioméry

Linalool má chirálne centrum na treťom uhlíku, čo znamená, že sa vyskytuje v dvoch enantioméroch: (-)-linalool nazývaný aj **likareol** a (+)-linalool nazývaný aj **koriandrol**. Obidva z enantiomérov sa nachádzajú v prírode. Koriandrol sa nachádza napríklad v esenciálnych olejoch koriandru siateho, citronely a pomarančov. Likareol sa nachádza napríklad v levanduli, vavríne pravom a bazalke pravej.[chýba zdroj]

Každý enantiomér linaloolu evokuje v ľudskom nose inú vôňu. Zatiaľ čo likareol má sladkú, kvetinovú vôňu (rozpoznateľná pri koncentrácii 7,4 ppb), koriandrol má skôr drevnatú vôňu s podobnosťou levanduli (rozpoznateľná pri koncentrácii 0,8 ppb).[chýba zdroj]

## Využitie

Okrem využitia ako chemický prekurzor sa linalool používa na parfumovanie hygienických výrobkov, ako napríklad mydiel, čistiacich prostriedkov, šampónov a krémov.

Taktiež sa využíva ako insekticíd na blchy, muchy a šváby. Používa sa aj v niektorých repelentoch na komáre.

Linalool ponúka obrovský potenciál na zlepšenie leukémie krčka maternice a rakoviny krčka maternice a poskytuje nové východiskové body pre budúci výskum rakoviny.

Využíva sa tiež ako prísada niektorých náplní pre elektronické cigarety.

## Zdravie a bezpečnosť

Aj napriek tomu, že letálna dávka pre potkany je vysoká (2,79 g/kg pri ústnom podaní), považuje sa za prakticky netoxickú látku. Vdychovanie jeho pár, aerosólov alebo jeho požitie však môže spôsobiť podráždenie alebo vyvolať alergickú reakciu. Bolo zistené, že u 7 % ľudí z Európy, ktorý podstúpili test, kde im bol na kožu aplikovaný oxidovaný linalool, sa prejavila alergická reakcia. Vdychovanie jeho výparov môže taktiež spôsobiť ospalosť a závraty.

## Referencie